Κλασικές δίπλες
500 γρ. αλεύρι για όλες τις χρήσεις, 5 αυγά μεγάλα, 1 τσιμπιά αλάτι, 1/4 κουτ. γλυκού κανέλα ή 2 κάψουλες βανίλιας, 2 κοφτές κουτ. σούπας ελαιόλαδο, 1 σφηνάκι νερό, 3 κοφτές κουτ. σούπας ζάχαρη, αραβοσιτέλαιο, για το τηγάνισμα, 1 φλιτζ. μέλι, 1/2 φλιτζ. καρύδια, ψιλοκομμένα, 1/2 φλιτζ. σουσάμι (προαιρετικά), 1/2 κουτ. σούπας κανέλα (προαιρετικά)
Για να φτιάξουμε κλασικές δίπλες, αρχικά ρίχνουμε όλα τα υλικά (εκτός από το αραβοσιτέλαιο) στο μίξερ και τα ζυμώνουμε με τον γάντζο, σε μέτρια ταχύτητα, μέχρι να ομογενοποιηθούν. Κάνουμε τη σφιχτή ζύμη μπάλα και την τυλίγουμε με μεμβράνη. Την αφήνουμε στο ψυγείο για 3 - 4 ώρες.Αλευρώνουμε καλά μια επιφάνεια εργασίας. Αφήνουμε τη ζύμη για 10 λεπτά σε θερμοκρασία δωματίου.Έπειτα, την ανοίγουμε με τον πλάστη σε φύλλο πάχους περίπου 1 εκ. Κόβουμε το φύλλο σε ακανόνιστα σχήματα. Βάζουμε άφθονο αραβοσιτέλαιο σε ένα μεγάλο τηγάνι, το οποίο τοποθετούμε σε μέτρια φωτιά. Μόλις κάψει πολύ καλά το λάδι, τηγανίζουμε τα κομμάτια ζύμης σε δόσεις. Βγάζουμε τις δίπλες με τρυπητή κουτάλα και τις ακουμπάμε σε χαρτί κουζίνας να στραγγίξουν. Μετά τις μεταφέρουμε σε πιατέλα για να τις γαρνίρουμε. Περιχύνουμε τις δίπλες με όσο μέλι θέλουμε και προαιρετικά πασπαλίζουμε με καρύδια, σουσάμι και κανέλα.Ζεσταίνουμε 1 κιλό μέλι με 200 ml νερό σε μια φαρδιά κατσαρόλα, σε πολύ χαμηλή φωτιά, μέχρι απλώς να αραιώσει λίγο το μέλι. Μόλις βγάλουμε τις δίπλες από το τηγάνι, τις βουτάμε στο μέλι για 30 δευτερόλεπτα.Τις βγάζουμε με τρυπητή κουτάλα και τις στοιβάζουμε σε πιατέλα, περιχύνοντας κάθε στρώση με μέλι και πασπαλίζοντας με καρύδια.
Αλεύρι (ζύμες),Αυγά,Μέλι